RAZDJEL: 109 MINISTARSTVO PRAVOSUĐA, UPRAVE I DIGITALNE TRANSFORMACIJE

GLAVA: 10985 OPĆINSKO DRŽAVNO ODVJETNIŠTVO U BJELOVARU

RKP: 4500

OBRAZLOŽENJE OPĆEG DIJELA POLUGODIŠNJEG IZVJEŠTAJA

O IZVRŠENJU FINANCIJSKOG PLANA 2025.

PRIHODI I PRIMICI

Ukupni prihodi za 2025. godinu planirani su u iznosu 1.981.512,00 eura, a za prvo polugodište izvršenje proračuna je 1.038.753,48 odnosno 52,42% što je i približno i postotak izvršenja izvora 11 - opći prihodi i primici koji se odnose na prihode iz nadležnog proračuna dok je izvršenje izvora 31 – vlastiti prihodi, koji se odnose se na naplatu usluga fotokopiranja, 158,34% uz napomenu da vlastiti prihodi čine tek 0,02% ukupnih planiranih prihoda i 0,06% ukupnih ostvarenih prihoda.

RASHODI I IZDACI

Ukupni rashodi u 2025. godini planirani su u iznosu 1.981.512,00 eura od toga za prvih šest mjeseci ostvareno 52,42%. U odnosu na izvršenje za isto razdoblje 2024. godine radi se o povećanju od 18,18% od čega se najveći dio odnosi na povećanje rashoda za zaposlene jer oni čine preko 81% ukupnih rashoda.

Rashodi za zaposlene za prvo polugodište 2025. godine ostvareni su u postotku od 51,46% u odnosu na planirano, no u odnosu na prvo polugodište 2024. godine izvršenje je veće za 20,23%. Uvećanje je nastalo najvećim dijelom zbog povećanja plaća državnih službenika i namještenika (Uredba o nazivima radnih mjesta, uvjetima za raspored i koeficijentima za obračun plaće u državnoj službi NN 22/2024) i povećanja osnovice plaće i uvođenja materijalnih prava za pravosudne dužnosnike (Zakon o izmjenama Zakona o plaći i drugim materijalnim pravima pravosudnih dužnosnika NN 35/24). Plaće za prekovremeni rad su manje oko 21% u odnosu na prošlogodišnje izvršenje proračuna zbog manjeg broja slučajeva obavljanja radnji koje ne trpe odgodu izvan radnog vremena u kaznenom postupku.

Materijalni rashodi ostvareni su u postotku 60,49 % za prvo polugodište 2025. godine u odnosu na planirano, a u odnosu na isto razdoblje prethodne godine povećani su za 10,04%. Razlog tome su manjim dijelom rashodi za službena putovanja koji su zbog većeg broja edukacija povećani za 57,53% i rashodi za energiju koji su povećani za 41,35% zbog većeg broja refundacija Državnoj geodetskoj upravi za troškove utroška plina i veće račune za gorivo zbog većeg broja službenih putovanja, a većim dijelom rashodi za intelektualne i osobne usluge čije je ostvarenje 65,15% u odnosu na plan za cijelu 2025. godinu, odnosno 109,10% u odnosu na prvo polugodište 2024. godine jer oni čine preko 67% ukupno izvršenih materijalnih rashoda. Razlog povećanja u odnosu na prethodno razdoblje je zbog povećanog broja predmeta u kojima je bilo potreba za intelektualnim uslugama.

Rashodi za nabavu nefinancijske imovine ostvareni su u postotku od 5,90% što se odnosi na rate za nabavu službenog automobila, a planirani rashodi za novi službeni automobil i dodatna ulaganja na građevinskim objektima bit će realizirani u trećem kvartalu 2025. godine.

Prijenosa sredstava

Prijenosa sredstava iz prethodne godine nije bilo.

U Bjelovaru, 17. srpanj 2025.

OPĆINSKI DRŽAVNI ODVJETNIK

Krešimir Skrba